ટ્રાફિક જૅમની ફરિયાદ કરનાર એક રાહદારીએ મિડ-ડે LOCALને જણાવ્યું હતું કે ‘અહીં સવારના સમયે પુષ્કળ ટ્રાફિક હોવાથી રોડ ક્રૉસ કરવો હોય તો પણ ૧૦ મિનિટ સહેજે નીકળી જતી હોય છે. આવા સમયે ઇમર્જન્સી આવી પડે તો અહીંથી નીકળવું મુશ્કેલ થઈ પડે છે. સતત સર્જાતા ટ્રાફિકને કારણે વાહનચાલકો હૉર્ન પર હૉર્ન વગાડતા હોય છે. આ કારણે અવાજનું પ્રદૂષણ પણ એટલું જ સર્જાતું હોય છે. આડેધડ સામસામે આવતાં વેહિકલોને કારણે અકસ્માત થવાના ચાન્સિસ પણ એટલા જ વધી જતા હોય છે. માટે જ અહીં ટ્રાફિક-પોલીસની હાજરી હોવી અતિ આવશ્યક છે.’